ལེའུ་དང་པོ།
ཨོ་གླིང་གསེར་གྱི་གཏེར་གཡང་བླངས་པའི་རྗེས། །
ཆིབས་ཁ་གླིང་ལ་བསྒྱུར་བའི་ལམ་བར་ནས། །
གོང་སྨན་རྒྱལ་མོས་གེ་སར་རྒྱལ་པོ་ལ། །
མཐིང་རྒྱལ་འདུལ་རན་བབས་པའི་ལུང་བསྟན་བསྩལ། །
༄༅། །ཨོཾ་སྭ་སྟི། འཛམ་གླིང་སེང་ཆེན་ནོཪ་བུ་དགྲ་འདུལ་ཁོང་གི་རྟོགས་
བརྗོད་ལས་མཐིང་མུ་ནི་ལྷ་རྫོང་ཟེར་བ་ཕབ་པའི་སྐོར་བཞུགས་སོ། །
དེ་ཡང་སྔོན་ཆད་ཙམ་ཞིག་ན། ཤར་རྨ་ཁམས་གླིང་གི་འབུམ་དམག་དེ་
མཐོ་རྒྱལ་པོ་གེ་སར་མན་ཆད་དང་། དམའ་རྟ་རྫི་ཆུ་ལེན་ཡན་ཆད་དེ། ལྕགས་
མོ་སྦྲུལ་གྱི་གནམ་ལོར། ཡར་སོང་ཨོ་གླིང་ཡུལ་ལ་སོང༌། ཨོ་གླིང་གུ་གུ་རྒྱལ་པོ་
དེ་ཆམ་ལ་ཕབ། རིན་ཆེན་གསེར་གྱི་གཏེར་གཡང་དེ་བླངས་ནས་ལོ་གཉིས་
ཙམ་འགོར་ཏེ། མེ་མོ་ལུག་གི་གནམ་ལོར་དབྱར་ཟླ་འབྲིང་པའི་ཚེས་ཉེར་དྲུག་
གི་ཉིན་མོ་ལ་སོན། དེ་ནས་ཆིབས་ཁ་གླིང་ལ་བསྒྱུར་ཏེ་ཚུར་ཡོང་བའི་ལམ་བར།
དེར་མཐིང་མུ་ནི་ཡུལ་གྱི་ས་ཆར། རི་གངས་སྟོད་དེ་ལ་སེང་གེ སེང་དཀར་
མོའི་གཡུ་རལ་རྒྱས་ས། འཁོར་དུ་གཅན་གཟན་སྣ་ཚོགས་ཀྱི་སྡེར་མོ་ཀྲབ་ས།
གཡས་ན་བྱ་ཁུ་བྱུག་གི་གསུང་སྙན་གྲགས་ས། གཡོན་ན་ལྷ་བྱ་གོང་མོའི་འགྱུར་
གླུ་ལེན་ས། ཀླད་ན་འདབ་ཆགས་སྣ་ཚོགས་ཀྱི་སྐོར་ཚོགས་བྱེད་ས། མཐིང་
སྟོད་རྡོ་ར་གངས་དཀར་ཟེར་བ་ལ་གླིང་དམག་དཔུང་ཆེན་ཁྲ་མོ་དེ་ལྟ་བར་མིག་

2
མཐིང་མུ་ནི་ལྷ་རྫོང་།
གིས་མི་བཟོད། བསམ་པ་སེམས་ ཀྱིས་ མི་ ལང་ བར་ དམག་སྒར་དེ་བརྒྱབ།
དེར་ནམ་ཕར་ཟད་ཕར་ལ་མ་ཟད། ཚུར་ཟད་ཚུར་ལ་མ་ཟད་ཀྱི་གོང་། མཐོ་
ནམ་མཁའ་འཇའ་ཡི་གུར་ཁང་ནས། ཨ་ནེ་གོང་སྨན་རྒྱལ་མོ་དེ། ཆིབས་སུ་
སེང་གེ་དཀར་མོར་བཅིབས། རོགས་སུ་གཡུ་འབྲུག་སྔོན་མོ་ཁྲིད། དར་དང་
རིན་ཆེན་རྒྱན་ཆ་བཀླུབས་ཏེ། མཁའ་འགྲོ་མ་བརྒྱ་ཡིས་བསྐོར་ནས། སེང་
ཆེན་ནོར་བུ་དགྲ་འདུལ་ལ་ལུང་བསྟན་གྱི་མགུར་མ་འདི་བཀའ་བསྩལ་ལོ། །
ཨ་ལ་ཐ་ལ་ཐ་ལ་རེད། །
དོན་ཐ་ལ་ངག་གི་འགུག་ལུགས་ཡིན། །
ཨ་སྔོན་འབུམ་བཞིའི་གདན་སྟེང་ནས། །
འཆི་མེད་ཀུན་གྱི་སྒྲུབ་གཞི་མ། །
གསོལ་འདེབས་ནེ་ནེ་གྲོགས་ལ་བྱོན། །
ས་འདི་ཡི་ས་ངོ་མ་ཤེས་ན། །
མཐིང་གི་རྡོ་ར་གངས་དཀར་རེད། །
ང་འདྲ་ང་ངོ་མ་ཤེས་ན། །
རྒྱ་གར་རི་ཡི་ཡར་ནང་དང༌། །
བལ་བོ་རི་ཡི་ཚུར་ནང་ནས། །
ལེགས་ཉེས་གསལ་སྟོན་ནེ་ནེ་སྒྲོན། །
མ་ཤེས་ལུང་བསྟན་ཟེར་མི་ཡིན། །
དེ་ནས་འགྲན་མེད་རྒྱལ་པོ་ལ། །
ན་ནིང་ལྕགས་མོ་སྦྲུལ་གྱི་ལོར། །
གླིང་དམག་ཨོ་གླིང་ཡུལ་ལ་ཕབ། །
ཨོ་གླིང་གུ་གུ་རྒྱལ་པོ་དེ། །
དམར་གསོད་ཇག་གི་ཆམ་ལ་ཕབ། །

རང་ཡུལ་དགྲ་བོ་ཆས་པ་དོགས།
3
རིན་ཆེན་གསེར་གྱི་གཏེར་གཡང་བླངས། །
ཁྲ་མོ་གླིང་གི་དཔུང་དམག་དེ།. །
མ་སྡོད་གླིང་ལ་ཕེབས་རན་ཡོད། །
དོ་ནུབ་རྡོ་ར་གངས་དཀར་ལ། །
ཁོ་མཐིང་རྗེ་ནམ་མཁའ་རྒྱལ་མཚན་གྱི། །
ས་བཙན་ལུང་པའི་སྒར་མཐར་ཕོབ། །
དུས་ད་ལོ་མེ་མོ་ལུག་གི་ལོར། །
ཁོ་མཐིང་རྗེ་ནམ་མཁའ་རྒྱལ་མཚན་དང་། །
བཀའ་བློན་ཉི་ཟླ་སྐར་གསུམ་དང་། །
ངར་རྒོད་བདུད་བློན་བདུན་ཅུ་བཅས། །
ད་ལོར་འདུལ་བའི་དུས་ལ་བབ། །
གླིང་དམག་དཔུང་ཆེན་ཁྲ་མོ་འདི། །
སང་ཉིན་དམག་གི་སྔོན་འགྲོ་ལ། །
སྟག་གཟིག་བྱུ་རུའི་ལས་དམག་དེ།
སྔོན་ཤོག་སྔོན་ནས་ཕབ་པའི་རྗེས། །
མཐིང་ཆུ་སྔོན་མོའི་རབ་ཁ་ནས། །
རབ་སྲུང་མཐིང་གི་བློན་པོ་འགའ། །
ཡོད་མདོག་བསྟན་ནས་སྒུག་ཅིང་ཡོད། །
དེ་མི་ཤི་གྱོད་སྣ་ཐུག་ལེ་དགོས། །
ད་རེབ་མཐིང་ལ་མ་གཏུག་ན། །
དེ་ནས་ཐུབ་པའི་རེ་བ་མེད། །
ད་རྨ་ཁམས་གླིང་གི་འབུམ་དམག་དེ། །
འགྲོ་ཞོར་མཐིང་ལ་གཏུག་ཞོར་བྱོས། །

4
མཐིང་མུ་ནི་ལྷ་རྫོང༌།
གསེར་གཡང་གཏེར་ལས་ལེན་དང་གཅིག །
མཐིང་རྒྱལ་ཆམ་ལ་འབེབ་དང་གཉིས། །
ལས་དེ་གཉིས་བསམ་པ་མྱུར་འགྲུབ་དགོས། །
ད་ཁྲ་མོ་གླིང་གི་དཔུང་དམག་འདི། །
དགུང་གནམ་ལྕགས་ཐང་ལ་ལྷུང་བ་འདྲ། །
དེ་འདྲ་ལས་ཤིག་མ་ཐུབ་ན། །
ད་འདི་འདྲ་བསྡད་ཀྱང་དོན་གོ་ཆུང༌། །
རེད་ཨེ་བསམ་ཨེ་བསམ་གོང་མས་མཁྱེན།
རྗེ་རྒྱལ་པོའི་ཐུགས་ལ་དེ་འདྲ་ཞོགག །
ཅེས་ གསུངས་ ཤིང་ ནམ་ མཁའ་ རུ་ དར་ ཐག་ བརྒྱུད་ དེ་ མི་ སྣང་ བར་
གྱུར་ཏོ། །
དེར་ཕྱི་ཉིན་ནམ་སྐྱ་རེངས་སྐྱ་མདའ་ཕོག་པའི་དུས། གླིང་གི་དཔའ
བརྟུལ་དང་དཔོན་གཡོག་རྣམས་ཀྱིས། རྟ་དང་ཁལ་ལ་སྒ་ཆས་བསྒྲིགས་ནས་
གླིང་དཀར་ གྱི་ཡུལ་ལ་ གཤར་གྲབས་བྱེད་པའི་སྐབས། མ་སང་བླ་མ་སྐྱེས་
མཆོག་ནོར་བུ་དགྲ་འདུལ་ཁོང་གིས། དེ་རིང་ལོག་མི་ཉན་པའི་གསུང་བརྡ་
བཏང་སྟེ། ཚང་མ་ལས་གུར་མཐོང་བ་དོན་ལྡན་གྱི་ནང་དུ་འདུ་རར་བསྡུས་
ཤིང་ཇ་ཆང་ཤ་ཐུད་ལ་སོགས་གསོལ་འདྲེན་རྒྱ་ཆེར་མཛད་དུ་བཅུག དཔའ་
བརྟུལ་རྣམས་ཀྱིས་ཀྱང་དེ་རིང་ས་འདིར་ཚུགས་ཆགས་བྱེད་པ་ཅི་ཡིན་ནམ།
བློན་ཤེས་ཆེན་རྣམས་ལ་ལྷ་ཡི་ལུང་བསྟན་འདྲ་ཞིག་བྱུང་བ་ཨེ་ཡིན་སྙམ་སྟེ་
འཇམ་ཆག་གེར་གནས་པའི་སྐབས། དེར་མ་སང་བླ་མ་སྐྱེས་མཆོག་ནོར་བུ་
དགྲ་འདུལ་ཁོང་ན་རེ། ཡ། འོ་ན་དཔལ་བརྟུལ་ཕུ་ནུ་རྣམས། མདང་སང་ལྷ་
ཡི་ ལུང་ བསྟན་ ལ། དོན་ ཡིན་ ལུགས་ ཀྱི་ འདྲ་ མ་ ཨེ་ འདྲ་ གསུངས། ཞེས་
འགགས་མེད་རྡོ་རྗེའི་རང་སྒྲས་བཀའ་བསྩལ་ལོ། །

རང་ཡུལ་དགྲ་བོ་ཆས་པ་དོགས།
5
ཨ་ལ་ཐ་ལ་ཐ་ལ་རེད། །
དོན་ཐ་ལ་ངག་གི་འགུག་ལུགས་རེད། །
ཨ་སྔོན་བདེ་ཞིང་མཁའ་དབྱིངས་ནས། །
ལྷ་ཆེན་ཚངས་པ་དཀར་པོ་མཁྱེན། །
དེ་རིང་ང་ལ་སྡོངས་གྲོགས་མཛོད། །
ས་འདི་ས་ངོ་མ་ཤེས་ན། །
གངས་སྟོད་རྡོ་ར་དཀར་མོ་ཐང༌། །
ང་འདྲ་ང་ངོ་མ་ཤེས་ན། །
ཐག་ཉེ་ནས་མ་ཡིན་རིང་ནས་ཡིན། །
རྨ་ཁམས་གླིང་གི་ས་ཆ་ནས། །
སེང་འབྲུག་སྟག་རྩེ་མཁར་ནང་ནས། །
མ་སང་བླ་མ་སེང་ཆེན་རྒྱལ། །
དེ་ནས་དཔལ་བརྟུལ་ཕུ་ནུ་ཚོ། །
ད་ལོར་གླིང་གི་འབུམ་དམག་འདི། །
ཡར་སོང་གསེར་གཡང་གཏེར་ལས་བླངས། །
ཨོ་གླིང་རྒྱལ་པོ་ཆམ་ལ་ཕབ། །
བདུད་ཕྲུག་ཉེར་ལྔ་དམ་ལ་བཏགས། །
དེ་རྗེས་གླིང་དམག་ཡོང་བའི་དུས། །
མདང་སང་ལྷ་ཡི་ལུང་བསྟན་ལ། །
ད་ལོ་མེ་མོ་ལུག་གི་ལོར། །
མཐིང་རྒྱལ་ནམ་མཁའ་རྒྱལ་མཚན་ཁོ། །
འདུལ་བའི་དུས་ལ་བབ་ཡོད་གསུངས། །
བཀའ་བློན་ཉི་ཟླ་སྐར་གསུམ་དེ། །

6
མཐིང་མུ་ནི་ལྷ་རྫོང་།
གནམ་ས་རྡིབ་ཀྱང་ཡ་ལན་མེད། །
ད་ལོར་གླིང་གིས་མ་ཐུབ་ན། །
དེ་ནས་ཐུབ་པའི་རེ་བ་མེད། །
བདུད་བློན་ཁྲག་འཐུང་བདུན་ཅུ་དེ། །
ད་ལོར་གླིང་གིས་མ་ཐུབ་ན། །
ཕྱིན་ཆད་མི་ཐུབ་ལྷ་ཡིས་གསུངས། །
གསུང་དེ་ཚོ་ཨ་ནེ་གོང་སྨན་གསུངས། །
གསུང་དེ་རྣམས་ང་ཚོས་མ་སྒྲུབ་ན། །
ལྷ་གོང་མའི་ལུང་བསྟན་སྟོང་གསུང་རེད། །
དེ་ནས་དཔའ་བརྟུལ་ཕུ་ནུ་རྣམས། །
ཉི་མ་སང་གི་སྔར་ཤར་ལ། །
བྱང་བྱེ་རི་བཀའ་བློན་ཆོས་འགྲུབ་དང་། །
:
སྟག་གཟིག་ཞལ་དཀར་ལྡན་པ་གཉིས། །
རང་ཤོག་ལས་དམག་ཁྲིགས་སེ་སྒྲིགས། །
གླིང་དམག་སྔོན་ལ་གཤར་རྒྱུ་གྱིསས། །
དེ་མིན་ང་རང་གླིང་དཀར་དམག །
རྗེས་མ་ན་བུན་ཁྲིགས་སེ་གཤོར། །
མཐིང་ཆུ་སྔོན་མོའི་རབ་སོ་ནས། །
ཁོ་མཐིང་རྒྱལ་ཆུ་ཁའི་རབ་སྲུང་ལ། །
བདུད་ཕྲུག་སྐྱེ་ལུས་འགའ་ཡོད་ཟེར། །
དེ་ཚོ་རབ་ལ་སྲུང་པའི་དུས། །
མི་ཤ་གཏུབ་ལུགས་ཅི་དགོས་དེ། །
སྐྱེས་དཔའ་བརྟུལ་གཉིས་ཀྱི་ཐུགས་ལ་ཆོངས། །

རང་ཡུལ་དགྲ་བོ་ཆས་པ་དོགས།
7
ངེད་གླིང་དམག་མང་བ་རྗེས་ནས་གཤར། །
དོན་དེ་ཚོ་འདིར་ཚོགས་ཞེ་ལ་ཞོག །
ཅེས་མ་སང་བླ་མ་སྐྱེས་མཆོག་ནོར་བུ་དགྲ་འདུལ་གྱིས་བཀའ་ལུང་དེ་
འདྲ་བསྩལ། བྱེ་རི་བཀའ་བློན་ཆོས་འགྲུབ་དང་སྟག་གཟིག་ཞལ་དཀར་ལྡན་པ་
གཉིས་ཀྱིས་རྒྱལ་མཆོག་རིན་པོ་ཆེའི་གསུང་དེར་ལགས་སོ་ཞུས་ཏེ་མཐིང་ཆུ་རབ་
སྲུང་དོ་བར་ཁས་བླངས། གཞན་གླིང་གི་དཔའ་བརྟུལ་རྣམས་ཀྱི་སེམས་ལ།
ད་གླིང་ཡུལ་ལ་དམག་མ་ལོག་གོང་ལྷ་ཡི་ལུང་བསྟན་དང་གེ་སར་གྱི་བཀའ་བསྒོ་
གང་ལ་བལྟས་ནའང་མཐིང་གླིང་ གཡུལ་འགྱེད་དྲག་པོ་ཞིག་བྱེད་དགོས་པ་
འདུག་སྙམ་ནས་དཔའ་བརྟུལ་དཔའ་ཡོད་ཐམས་ཅད་དགྲ་ལ་ཚད་འདོད་ཀྱི་
ཉམས་འགྱུར་བསྟན་ནས་བཞུགས་པ་གདའོ། །

8
ལེའུ་གཉིས་པ།
མཐིང་གི་རྒྱལ་པོས་མཐིང་ཆུའི་རབ་ཁ་སོགས། །
སོ་སྲུང་བཞག་སྟེ་དམག་གྲབས་ཁྲིགས་སེ་བྱས། །
རབ་སྲུང་སོ་པས་གླིང་དམག་ལམ་བཀག་ཕྱིར། །
མཐིང་གླིང་གཡུལ་འགྱེད་འཁྲུག་འགོ་འདི་ནས་བཙུགས། །
དེ་ནས་ས་མཐིང་ཡུལ་མཐིང་གི་ཡར་མཐའ། མཐིང་ཡུལ་མཐིང་གི་
མར་མཐའ། མཐིང་སྟོད་ན་བ་ཁྲ་ལེབ། ཨེ་གདའ་བསམ་པའི་ཉམས་དེ་འདྲ་
ཞིག་ཤར་སར། · མཐིང་མུ་ནིའི་རྒྱལ་པོ་ནམ་མཁའ་རྒྱལ་མཚན་ཟེར་བ། ཨ་
གནམ་བདུད་ཀྱི་ཁ་ཡ། དཀར་ཕྱོགས་ཆོས་ལ་ལྟ་བ་ལོག་པ་དང༌། ནག་ཕྱོགས་
བདུད་ལ་ཁ་ཞེ་སེམས་པ། འགྲོ་བ་ཀུན་ལ་གནོད་སེམས་བསྐྱལ་པ། འབྱུང་བ་
བཞི་ལ་རང་དབང་ཐོབ་པའི་ང་རྒྱལ་དང་གདུག་རྩུབ་ཅན་གྱི་རྒྱལ་པོ་ཞིག་ཡོད་
པ། དེའི་འཁོར་དུ་རྒོད་པོ་རླུང་གི་ཁ་ཡ་ལ། བཀའ་བློན་ཉི་ཟླ་སྐར་གསུམ་
དང༌། བདུད་ཕྲུག་ཁྲག་འཐུང་བདུན་ཅུ། འབུམ་དམག་དཔུང་ཆེན་རྩི་རྩི་
གྲངས་མེད་བཅས་བསྐོར་ཏེ། སྡེ་སྟོད་སྨད་བར་གསུམ་གྱི་གཞི་དཀྱིལ།
ཆེན་མོ་སེང་གེ་བསམ་རྫོང་གི་ནང་དུ་ལོངས་སྤྱོད་རྒྱས་སྤྲོས་དཔལ་ལ་རོལ་ནས་
བསྡད་གདའ། དེར་ སེང་ ཆེན་ རྒྱལ་ པོས་ གླིང་ དམག་ ཕབ་ པའི་ ནུབ་ མོར།
མཐིང་རྗེ་ ནམ་ མཁའ་ རྒྱལ་ མཚན་ ཁོས་ བསམ་ བློ་ བཞི་ གསུམ་ བཅུ་ གཉིས་
བཏང་། བློ་རྩེ་ཉི་ཤུ་རྩ་ལྔ་བཀོད། སྐོར་རྫོགས་སུམ་ཅུ་ཐམ་པ་བྱས་མཐར་ན་
ཕོ་བྲང་

མཐིང་གླིང་གཡུལ་འགྱེད་འཁྲུག་འགོ་འདི་ནས་བཙུགས།
9
རེ། ཁ་སང་ང་ཡི་ཉིན་གྱི་ལྟས་ལམ་དང༌། མཚན་གྱི་རྨི་ལམ་གང་ལ་དཔྱད་
ཀྱང་དགྲ་ཞིག་ཡོང་བར་ཐག་གིས་ཆོད་འདུག དེ་ཡིས་མི་ཚད་པར་ན་ནིང་ལོ་
ཡི་ལོ་ཟླ་ལ། གསོན་འཛམ་བུ་གླིང་གི་སྤྱི་དགྲ་དང༌། ནག་ཕྱོགས་བདུད་ཀྱི་སྒེར་
དགྲ ཇོ་རུ་ནག་བཙོག་ཟེར་ལེ་ཞིག་གིས་གླིང་དཀར་དམག་གི་དཔུང་ཆེན་དེ་
ཕབ་སྟེ་ཡར་སོང་ཨོ་གླིང་ཡུལ་དུ་སོང༌།
ཨོ་གླིང་དུ་གཡུལ་འཁྲུག་དྲག་པོ་ཞིག་
བྱས། རིན་ཆེན་གསེར་གྱི་གཏེར་གཡང་དེ་བླངས་སོང་ཟེར་བ་ང་ཡི་རྣ་བར་
ཐོས་བྱུང༌། དེ་ཡིས་མི་ཚད་སྟོད་མངའ་རིས་སྐོར་གསུམ་དང་། བར་དབུས་
གཙང་རུ་བཞི། སྨད་མདོ་ཁམས་སྒང་དྲུག་ལ་སོགས་བོད་གངས་ཅན་ལྗོངས་
ལའང་སྙན་གྲགས་སྤེལ་ཡོད་གྲགས། དེ་ཕྱིར་ངས་མཐོ་ལ་གསུམ་ལ་སོ་པ་དང༌།
དམའ་ལུང་གསུམ་ལ་མྱུལ་མ། ཆུ་མཐིང་ཆུ་ལའང་རབ་སྲུང་ཞིག་མ་བཞག་ན་
ལས་ཡག་པོ་མི་ཡོང་བས་ཚང་མ་འདུ་ རར་བསྡུས་ ཤིག་ ཟེར་ ཏེ་བཀའ་ཕབ།
འཁོར་ཡོད་ནང་བློན་རྣམས་ཀྱིས་རྒྱལ་པོའི་གསུང་དེར་ལགས་སོ་ཞུས་ནས་ཕྱི་
ཉིན་སྐྱ་རེངས་ཤར་བ་དང་མཉམ་པོར་མཐོ་བློན་ཆེན་ཐམས་ཅད་ལ་རྒྱལ་པོའི་
བཀའ་ཁྱབ་བསྒྲགས་པ་དང༌། དམའ་བློན་ཆུང་སྟག་ཁྲི་གཡུ་ཡག་དང་ གང་
མགྱོགས་རྟ་ནག་སྟོབས་ཆེན་གཉིས་ལ་འབུམ་དམག་ཧྲག་བསྡུས་གྱིས་ཤོག་ཟེར་
ནས་མཐིང་ཡུལ་ཕུ་མདའ་བར་གསུམ་དུ་མངགས། བློན་ཆུང་གཉིས་ཀྱིས་རྒྱལ་
པོའི་བཀའ་བཞིན་མཐིང་གི་ཕུ་མདའ་བར་གསུམ་ལ་སོང་སྟེ་རིང་རིང་ཆ་དང་
བང་ཆེན། ཐུང་ཐུང་ཀི་དང་འབོད་པ་བྱས་ནས། ཞག་མ་གསུམ་གྱི་སྣེ་མོར་མི་
བྲེལ་རྟ་བྲེལ་འཚུབ་སེ། རྟ་དྲེལ་རྐང་ལག་མྱུར་ལེ་ཞིག་བྱས་ནས་ཐང་ཆེན་སྐྱ་མོ་
বনম
དེ་ཡི་གཡས་ཟུར་ལ་སྒར་དེ་བརྒྱབ། སྒར་དེ་ལྟ་བ་མིག་གིས་མི་བཟོད།
པ་སེམས་ཀྱིས་མི་ལང་བ་ཞིག་བརྒྱབ། དེར་བློན་པོ་ཆེ་དྲག་ཐམས་ཅད་ཕོ་བྲང་
གི་ནང་ལ་འདུས་ཏེ་རྒྱལ་པོ་ལ་མཇལ་ཁ་ཞུས་ཤིང་ཐམས་ཅད་ཀྱིས་ཅི་ཡིན་གང་
ཡིན་ཟེར་ནས་གཡས་གྲལ་ཉི་མ་ཤར་འདྲ། གཡོན་གྲལ་ཟླ་བ་འཚེར་འདྲ།

10
མཐིང་མུ་ནི་ལྷ་རྫོང་།
རྒྱབ་གྲལ་སྐར་ཚོགས་སྤུངས་འདྲ། མདུན་གྲལ་མེ་ལོང་བཀོད་འདྲ། དགུ་
ཚིགས་སྐྱ་རེངས་ཤར་འདྲ་དང༌།
དེར་འབུམ་དམག་དཔུང་ཆེན་གནམ་ལ་སྐར་
ཚོགས་བཀྲ་འདྲ། ལུང་པ་ཆུ་ཡིས་གང་འདྲ་ཞིག་བྱས་ནས་ཕོ་བྲང་གི་ནང་ལ་
བསྡད་པའི་སྐབས། མཐིང་རྗེ་ནམ་མཁའ་རྒྱལ་མཚན་ཟེར་བ་དེ་ཆུ་འབྲུག་
པགས་པའི་ དར་ ཧོར་༧ དེ་ ལུས་ ལ་ གྱོན། ཆུ་དར་ རས་ ཀྱི་ སྐེ་ རགས་ ཤིག་
བཅིངས། མཐིང་ལྷམ་ནག་པོ་སོ་བཞི་ཟེར་བ་ལ། ཆུ་གླང་ནག་པོའི་ལྷམ་སྒྲོག་
བཅིངས། སྡིག་ཆེན་ནག་པོའི་མགོ་ལུས་དེ། དར་འཕྲུ་ནག་པོ་རླུང་གིས་
བསྐྱོད